Bréf um Kvakk, Bakkabræður, Stím og konsertpíanista

Þjóðin þarf svör við eftirfarandi

Ef Davíð Oddsson telur sig vita af hverju Bretar beittu hryðjuverkalögum á bankana í Október, hefur fjármálaeftirlitið krafið hann um þessar upplýsingar, formlega eða óformlega?

Ef ekki, af hverju ekki?

Er fjármálaeftirlitið starfhæft ef það gengur ekki eftir þessum upplýsingum?

Ef Davíð var beðinn um þessar upplýsingar af FME, neitaði Davíð að svara?

Eða gaf hann FME upplýsingarnar og situr fjármálaeftirlitið á þeim?

Hefur fjármálaeftirlitið fengið skýringar Davíðs og deilt upplýsingum með ráðherrum eingöngu?

Ef svarið er já, af hverju hafa ráðherrarnir ekki upplýst viðskiptanefnd Alþingis?

Eru þessar upplýsingar uppspuni Davíðs, eða ekki?

Þetta mál varðar mörg hundruð miljarða króna hagsmuni þjóðarinnar. Ég hef látið mér detta í hug 5 mismunandi runur af svörum, en engin þeirra réttlætir þá ályktun að núverandi ríkisstjórn valdi starfi sínu og hafi eðlilega stjórn á undirmönnum sínum.

- - -

Bakkabræður

Það er spurning hvort þeir verði ekki að gera einsog Gísli Eiríkur og Helgi, hinir upprunalegu Bakkabræður, gerðu þegar þeir voru í vafa og fá óháðan aðila til að slá í sig?

Sagan er svona:

Einu sinni vildi svo vel til að þeir hittu fyrir sér laug eða hver á ferð sinni. Nú hugsuðu þeir sér gott til glóðarinnar að þeir skyldu fá sér heitar fótlaugar fyrir ekki neitt, tóku því af sér skó og sokka og settust hver hjá öðrum í kringum hverinn og höfðu fæturna ofan í.

Þegar þeir fóru að gæta að þekkti enginn þeirra sína fætur frá hinna. Með þetta voru þeir lengi í stöku ráðaleysi; þeir þorðu ekki að hreyfa sig því þeir vissu ekki nema þeir kynnu að taka skakkt til og taka hver annars fætur og sátu svona þangað til þar bar að ferðamann.

Þeir kölluðu til hans og báðu hann í öllum bænum að þekkja í sundur á þeim fæturna. Maðurinn gekk til þeirra og sló með stafnum sínum á lappirnar á þeim og kannaðist þá hver við sínar.

- - -

Orð Árna Oddssonar

Í ljósi láns AGS má minnast orða Árna Oddssonar lögmanns (1592 – 1665).

Saga Íslands VII bls. 151

„Segir þar að landsmenn eigi „að hafa aðgætni hverju þeir játa upp á sig og sína erfingja og eftirkomendur … að ei minnkist landsins fríheit og frelsi fyrir þeirra óforhugsða játun …“

Þetta skrifaði kauði 1658 og hefur eflaust séð framtíðina.

- - -

Exista og Kvakk

Ef þetta félag Kvakk tók stöðu á móti krónunni þá er sú staða töpuð ef þeir hafa ekki verið búnir að innleysa samningana þar sem allir gjaldmiðlasamningar voru skildir eftir í gömlu bönkunum. Það sem þeir gætu verið að gera er að kaupa Kvakk til að nota gjaldmiðlasamningana til skuldajöfnunnar á móti bönknunum. Kvakk hefur sennilega ekki skuldað neitt og því ekki getað notað gjaldmiðlasamningana til skuldajöfnunnar. Snillingarnir hafa því fundið leið til að skuldajafna á milli Exista og bankana með því að nota samninga sem myndu annars falla dauðir niður. Niðurstaðan af þessu er að minna kemur upp í forgangskröfur í bönkunum og meira lendir á okkur Íslendingum.

- - -

Stím

http://www.visir.is/article/20081205/VIDSKIPTI06/981984535/-1

Jæja…

nú er Stím málið að setja á sig flotta mynd maður…

1.

FS37 ehf. var í eigu FONS

2.

FS37 ehf. breytir um nafn og verður Stím ehf.

Glitnir hafði frumvkæði að stofnun Stím ehf. eins og kom fram í tilkynningu Jakobs Valgeir Flosasonar um málefni Stím ehf.

3.

Jakob Valgeir og félagar taka svo við Stím ehf. á öllum pappírum

4.

FS38 ehf. sem er í eigu Pálma Haraldssonar „lánar“ svo FS37 ehf. sem var í eigu FONS 2.500.000.000 krónur

Pálmi Haraldsson er einn stærsti hluthafinn í FL Group sem aftur á móti er stærsti hluthafi Glitnis banka.

5.

Og eini aðilinn sem er skráður fyrir Stím ehf. sem er stofnað af FS37 sem var í eigu FONS er Jakob Valgeir Flosason.

Hvaðan skyldu nú þessir 2.500.000.000 krónur koma upphaflega ?

Af hverju í ósköpunum er Pálmi Baugsmaður Haraldsson að „lána“ einhverju Stím ehf. ehf. 2,5 MILLJARÐA króna ?

Og af hverju gerir hann það í gegnum svona leynifélög eins og FS37 og FS39 ???

Er ekki kristaltært að þetta er loksins komið á hreint hverjir eru potturinn og pannan í þessu stím máli og að almenningshlutafélagið Glitnir var einfaldlega „Baugsvætt“ til að bjarga Glitni og FL Group frá fallandi gengi í kauphöll ?

- - -

Að losna við skuldirnar

Ég er að velta fyrir mér.

Hérna er maður sem lýsir því hvernig gengur að borga íbúðarlán sín og eign hans í íbúðinni búin að brenna upp.

Gæti hann sofnað félag (eins og stjórnendur Kaupþings), látið það kaupa íbúðina með skuldum og látið svo félagið rúlla?

Væri þetta leið fyrir hann til að losna við íbúðina?

- - -

0 prósent líkur á að bankar lifi

Ef þetta er rétt um ástandi í júní þá hlýtur það að hafa skánað til haustsins því þá ráðlagði Seðlabankinn ríkinu að taka yfir Glitni og lánaði Kaupþingi svo 500 milljarða. Hann hefði varla gert þetta ef engar líkur væru á að bankarnir lifðu.

- - -

Konsertpíanistar

Mér datt í hug að vekja athygli á því í tengslum við þessa grein http://visir.is/article/20081206/SKODANIR03/750588406/-1 að það er 6 milljón króna Steinway B flygill í mötuneyti Seðlabankans. Kannski kæmi sér vel að hafa konsertpíanista þar í vinnu í stað einhvers annars.

- - -

Mótmælin eru ekki að virka

Ég held að þessi mótmæli sem við erum búin að taka þátt í síðustu mánuði séu búin að sýna okkur að friðsamleg mótmæli duga ekki. Þær stofnanir og stjórnvöld sem mótmælin beinast gegn hlusta ekki. Þetta segir aðeins eitt. Friðsamleg mótmæli duga ekki. Ég er kominN yfir miðjan aldur og er talin með rólegri og friðsamari mönnum. Nú hins vegar er mælirinn fullur og ef stjórnvöld hlusta ekki á þessa sterku friðsömu rödd þjóðarinnar er aðeins um það að ræða að endurskipuleggja þessar aðgerðir og gera eitthvað sem virkilega er tekið eftir og hefur þá einhverskonar þvingandi áhrif til að stjórnvöld neyðist til að hlusta á þjóð sína og færa sig á plan sem hæfir siðmenntuðu fólki. Það er ólíðandi að fá yfir sig þennan hroka og misvísandi ásakanir sem ganga milli ráðherra, Seðlabanka og annara sem bera ábyrgð á stöðu okkar.

“Íslendingar” rekum af okkur slyðruorðið og rísum upp gegn hrokanum yfirlætinu og mannfyrirlitningunni. Grípum til aðgerða sem skiljast.

- - -

Hækkun íbúðarlána

Getur það verið satt það sem tengdaforeldrar mínir halda fram að þeirra

22ja milljóna íbúðarlán hafi hækkað um 1100 krónur á klukkutímann í

nóvember???

- - -

Stórhuga framtak

Nu er retti timinn til ad leggja jarnbraut fra Flugstödinni til Reykjavikur med innlendu vinnuafli. Med tessu yrdi byggingaridnadinum i landinu fordad fra daudadai naesta aratuginn med tilheyrandi atvinnuleysi og landflotta.Her yrdi um nytt samgöngukerfi ad raeda sem liti ut eins og bokstafurinn T ur lofti. Leggurinn byrjadi i flugstödinni fylgdi Reykjanesbrautinni, efri hlutinn laegi fra Hringbrautinni vestast og sidan sem leid liggur upp i Mosfellssveit/Kjalarnes.

Leggirnir yrdu tengdir a heppilegum stad sem yrdi sidan samgöngumidstöd. Haegt er ad gera rad fyrir tessu tegar Miklabrautin verdur lögd i stokk. Fyrsti afanginn yrdi hönnun og lagning vegastaedis. Tetta yrdi gert med innlendu efni og hönnun.. Tessu fylgdi tvi saralitid gjaldeyrisutstreymi. Haegt vaeri ad byrja a fleiri en einum stad og skapa tannig fleiri störf. Adgerdina maetti fjarmagna innanlands td med adkomu lifeyrissjodanna. Samfelagslegur avinningur af tessu er margskonar. Stor hluti kostnadarins eru vinnulaun sem faeru annars i atvinnuleysisbaetur. Lestin myndi i framtidinni tjona Stor RVK og Sudurnesjunum, og gera ad einu atvinnusvaedi sem mun vaxa saman a tessari öld. Vida tar sem i dag eru umferdareyjur gaeti jarnbrautin legid. Naesti afangi yrdi sidan ad byggja umferdarmannvirki, mislaeg gatnamot osfrv,tar sem gert vaeri rad fyrir lestinni med bidstödvum tar sem vid aetti.

Sidasti afanginn yrdi lagning teinanna med evropskri sporvidd og kaup a sjalfri lestinni. Flest skip og flugvelar sem vid ferdumst i til og fra landinu hafa hingad til verid keypt notud. Tannig er einnig haegt ad laekka stofnkostnadinn verulega med tvi ad kaupa fyrstu ”kynslod” lestarinnar notada, Tessir hlutir eru verslunarvara og ganga kaupum og sölum i Evropu. Ennfremur ma hugsa ser ad fyrsta kynslodin yrdi ekki rafvaedd, sem laekkar stofnkostnadinn enn frekar. Umraeda um lest lognadist utaf fyrir nokkrum arum, var talid of dyrt, kostnadur ca 20-30 miljardar. A svipudum tima var radist i byggingu tonlistarhallar vid höfnina i Reykjavik, kostnadur ca 15 miljardar, og totti ekkert tiltökumal. Ef borid er saman samfelagslegt notagildi, ta nota sennilega fleiri svona lest a nokkrum dögum en tonlistarhusid a einu ari.

Ljost er ad saralitid mun verda byggt af ibudarhusnaedi naestu arin, og ovist um virkjanaframkvaemdir og alver. Jarnbrautin gaeti tvi haldid byggingaridnadinum gangandi og fordad landflotta ur greininni tar til jafnvaegi naest a ny. Hradi og timamörk framkvaemdarinnar myndu radast af arferdinu i landinu.

Tessi framkvaemd er fra verkfraedilegum sjonarholi etv svipud askorun og hitaveitan, en lagningu hennar ma rekja til kreppuara fyrri aldar. Erfitt er ad hugsa ser lifid i Reykjavik dagsins an tessa storhuga framtaks.

Island framtidarinnar a sannarlega inni sambaerilegt framtak hja Islandi dagsins. Framtakid gaeti verid lestarkerfi fyrir ofangreint svaedi knuid vatnsorku.

- - -

Iðnaðarmenn fara, menntafólk kemur ekki úr námi

Þú ert örugglega að verða eins og hálfgerður sálfræðingur fyrir hálfa

þjóðina, ættir að spyrja Pétur Tyrfings hvort þú fáir ekki

heiðurssálfræðings nafnbót.

Er í námi á Írlandi og það sýður á mér við að lesa fréttirnar, ég sé

námslánin hækka uppúr öllu valdi, framtíðaráætlanir eru í voða og á meðan

virðist ríkisstjórnin ekki vera að gera neitt nema pota sínu fólki í

bankana aftur, halda hlífiskildi yfir Davíð og vona að þetta reddist.

Þegar ég les fréttirnar er mikið talað um að fólk sé að fara erlendis til

að vinna og þá sérstaklega rætt um iðnaðarmenn. Hins vegar er lítið

fjallað um menntafólk. Það virðist blasa við algert „brain drain“ á

Íslandi ef fer sem horfir, svipað og hefur verið að gerast í Afríku

undanfarna áratugi. Íslenskir námsmenn erlendis geta ekki komið heim af

því að heima fáum við borgað í krónum en skuldum allt í evrum, dollurum,

dönskum krónum eða ungverskum fórintum. Menntað fólk heima sér að störfum

fækkar og horfa út í heim. Hingað til hafa íslenskir menntamenn viljað

koma heim eftir námið vegna þess að á Íslandi var gott að búa og margir

höfnuðu því góðum stöðum við góða erlenda háskóla eða rannsóknarstofnanir.

Það má svosem blása sig upp og monta sig af íslenskum háskólum, því þar er

mikið af góðu fólki og áhugaverðum rannsóknum, en skólarnir eru svo

sannarlega ekki á heimsmælikvarða.

Hver verður staðan á Íslandi ef þetta fer svona? Engir iðnaðarmenn til að

vinna mikilvæg störf og huga að uppbyggingu samfélagsins og ekkert

menntafólk til að huga að kennslu og undirbúningi fyrir framtíðina.

- - -

Nefskattur

Var að átta mig á því að samkvæmt nýjum lögum um nefskatt vegna Rúv, þá verður lögaðilum líka gert að borga þetta gjald. Það eru öll ehf, hf, ohf, sf og fleiri aðilar. Miðað við mína grófu útreikninga, þá er dæmið eftirfarandi.

Miðað við að það séu 90.000 heimili í landinu sem borga af Rúv, þá er verið að borga í heildina rúmar 269 milljónir á ári núna.

Miðað við nýja fyrirkomulagið, þá má gera ráð fyrir að 200.000 manns borgi 14.500 + 28.000 ehf félög, en inn í þetta vantar alla aðra lögaðila. Samtals gerir þetta þá rúma 3,3 milljarða, það er hækkun upp á 3 milljarða.

Hvernig er það sparnaður? Hvernig er það réttlát dreifing? Hvernig er það meiri jöfnuður?

Ég get ekki betur séð en að hér sé verið að búa til stóran tekjustofn til framtíðar. Þurfum við á þessu að halda í núverandi árferði? Það er hreint órtúlegt að fjölmiðlar hafi ekki skoðað þetta ofan í kjölinn. Enn og aftur bregðast fjölmiðlar fólkinu í landinu!